Kuulsusrikka ajalooga sportauto Mitsubishi Lancer Evolution on jõudnud kümnendasse põlvkonda. Evolutioni pöördeliselt täiustatud tehnoloogiat toetab ka auto uuenenud välimus.    Lancer Evolution on saadaval kolmes erimudelis: MT GSR, TC-SST GSR ja TC-SST MR. Kõigil mudelitel on vahejahuti ja ülelaaduriga 4-silindriline MIVEC-turbo-mootor võimsusega 295 hj. See jõuallikas arendab maksimaalset pöördemomenti 366 Nm. Mudelil MT GSR on  viiekäiguline manuaalkäigukast, TC-SST-mudelid aga kasutavad kahesidurilist kuuekäigulist automaatkäiguvahetust, mis juhitav ka roolil asuvate valitsatega): ülekandesüsteemi üks sidur osaleb otseselt käikude vahetamises, teine sidur aga võimaldab järgmise käigu eelvalimist kas siis juhi poolt suunatuna või automaatselt, arvuti kaudu.    Autol on uus nelikveosüsteem S-AWC (Super All Wheel Control), kus aktiivse stabiilsusprogrammiga (ASC) varustatud keskmise diferentsiaali (ACD - Active Center  Differential) tööd juhib arvuti. S-AWC reguleerib iga ratta pöörlemis- ja pidurdusjõudu eraldi, mis tagab parima teelpüsivuse igas sõidusituatsioonis. Sellel veoskeemil on ka kolm eraldi seadistust - asfalt, kruus ja lumi - mille abil saab juht vastavalt teeoludele valida parima nelikveo seadistuse.    Uuel Mitsubishi Evolutionil on varasemast mudelist 30 mm võrra laiem rööbe ja 25 mm võrra pikem teljevahe.    Autosportlikult agressiivne keredisain pakub eelkäijast paremat aerodünaamikat. Need  omadused kindlustavad stabiilsemad kiirendusomadused ja täpsema kurvide läbimise.    Kõigile uutele Mitsubishi autodele antakse ulatuslik garantii, mis kehtib 3 aastat või kuni läbisõiduni 100 000 km, millest esimesed 24 kuud on läbisõidu piiranguta. Läbiva korrosiooni garantii katab läbiroostetamise 12 aasta jooksul.    Autoostuga saate kaasa tasuta MAP-kaardi (Mitsubishi Motorsi autoabipaketi), mis kehtib kuni 10 aastat ja millega on Teie mobiilsus tagatud rohkem kui 30 Euroopa riigis  ööpäevaringselt: kui vajate rikke, õnnetuse, varguse või vandalismi tõttu abi, siis helistage lihtsalt kaardil näidatud numbrile.